Diari Oficial de la Generalitat Valenciana


Sumari del DOGV 6790, del 06-06-2012 (2012/5407)

Informació pública del projecte de decret del Consell, pel qual es declaren com a zones d'especial conservació determinats llocs d'importància comunitària constituïts per cavitats subterrànies i s'aproven les seues normes de gestió.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6790

Data del DOGV
:   06-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5407


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública del projecte de decret del Consell, pel qual es declaren com a zones d'especial conservació determinats llocs d'importància comunitària constituïts per cavitats subterrànies i s'aproven les seues normes de gestió. [2012/5407]  
En compliment del que disposa la normativa més avall indicada s'exposa al públic la versió preliminar i el Pla de Participació Pública del projecte de decret del Consell, pel qual es declaren com a zones d'especial conservació determinats llocs d'importància comunitària constituïts per cavitats subterrànies i s'aproven les seues normes de gestió, durant el termini de 45 dies a comptar de la data de publicació de l'anunci en el Diari Oficial de la Comunitat Valenciana, a l'efecte que les persones que es consideren interessades puguen presentar al·legacions i observacions o suggeriments sobre el seu contingut.  
Els documents indicats podran examinar-se, en horari de matí de 9.00 a 14.00 hores, de dilluns a divendres, al Centre d'Informació i Documentació Ambiental de la Comunitat Valenciana (CIDAM). Conselleria d'Infraestructures, Territori i Medi Ambient, carrer Francesc Cubells, número 7, 46151 València.  
Així mateix, podran consultar-se en la pàgina web de la Conselleria d'Infraestructures, Territori i Medi Ambient, a través de l'enllaç: .  
Les al·legacions suggeriments o observacions han de dirigir-se i remetre's, per a la seua consideració, al Servici d'Espais Naturals i Biodiversitat, de la Direcció General de Medi Natural, siti al carrer Francesc Cubells, número 7, 46150 València o a la bústia de consultes i suggeriments de biodiversitat, ubicat en la pàgina web de biodiversitat .  
Tot això en compliment del que establixen els articles 29 ter i 47 quinquies de la Llei 11/1994, de 29 de desembre, d'Espais Naturals Protegits de la Comunitat Valenciana, els articles 16 a 18 de la Llei 27/2006, per la qual es regulen els drets d'accés a la informació, de participació pública i d'accés a la justícia en matèria de medi ambient, els articles 21 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública, en matèria de medi ambient en la Comunitat Valenciana i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
València, 7 de maig de 2011.- El director general de Medi Natural: Alfredo González Prieto.